open-index/open-wikipedia-markdown huggingface dataset:
Brandford Daniel Adu

**Brandford Kwame Daniel Adu** (dʋam 2 Sigir 1942) anɛ Ghana nid kanɛ maan kpikpiŋ, politis, ka lɛn an Member of Parliament zien Okere Constituency linɛ bɛ Eastern Region Ghana nɔba zug.

## Pinilig nɛ sakur
Ba da dʋa Adu nɛ yʋʋm tusir, kɔbiswai nɛ pisnaasi nɛ ayi, Sigir nwadig daba ayi daar. O da kɛŋ sakur bɛ Ghana Institute of Management and Public Administration, GIMPA ka die kasɛta gbaʋŋ linɛ an Diploma in Paint Technology.

## Politis
Adu anɛ onɛ paas New Patriotic Party naadɔɔg la ni. O da kilim member of parliament tis Okere constituency linɛ bɛ Eastern region Ghana sʋʋlim la. O da die Fuzzy Dapaah Torbay nɔbiri di yaan la, on da zien nɛ National Democratic Congress naadɔɔg ni. O nɔɔra atan ni ka o nyaa naam ka ninkanɛ mɛ da zien o naadɔɔg New Patriotic Party ni, Daniel Botwe, da di ka bas o.

### 2000 Vootʋg
Ba da vooti tis Adu ye o an member of parliament tis Okere constituency bɛ yʋʋm tusayi vootʋg la ni. O da zien nɛ New Patriotic Party naadɔɔg la ni. O tɛŋin la da paas ban piinɛ anii lin da yi pisi nɛ ayuobʋ ni ka New Patriotic Party da di yaani bɛ Eastern Region. New Patriotic Party nidib da anɛ kɔbiga di yaan vootʋg la ni, ka naam kʋgʋs la wʋsa da laas kɔbisyi. Nidib banɛ da vooti tis o anɛ tusayɔpɔi, kɔbistan nɛ pisi nɛ ayi ka lin anɛ 47.30%. Ba da vooti tis o ka bas Fuzzy Dapaah Torbay onɛ da zien National Democratic Congress naadɔɔg zug la, Seth Otibu Mpare onɛ da zien Convention People's Party naadɔɔg ni la, David Opare onɛ da zien National Reform Party naadɔɔg zug nɛ Simson Samuel Duodu onɛ da zien People's National Convention naadɔɔg zug. Wan wʋʋ yʋda la tʋn siem la, nidib banɛ da vooti tisi ba anɛ 7,313, 508, 264 nɛ 77. kɔbiga pʋʋgin, ban da paam siem da anɛ 47.20%, 3.30%,1.70% nɛ 0.50%.

### 2004 Vootʋg
Adu da zien New Patriotic Party naadɔɔg zug ka ba vooti tis o bɛ Samanpiid nwadig, yʋʋm tusayi nɛ anaasi Ghana wʋsa vootʋg la ni tis Okere Constituency linɛ bɛ Eastern Region Ghana sʋʋlim. Nidib banɛ da vooti tis o anɛ tusa piiga, kɔbiswai nɛ ayi, ka banɛ da voot wʋsa da laas nidib tusa piinɛ anii, kɔbisnaasi nɛ piinɛ ayi, li kɔbiga pʋʋgin anɛ 59.20%. Ba da vooti tis o ka bas Gloria Adu Nartey onɛ da zieni tis National Democratic Congress nɛ Akoto Kwasi onɛ da zieni tis Convention People's Party.

Yinnɛ da paam nidib tusayuobʋ, kɔbisnii nɛ pisyuobʋ nɛ ayɔpɔi ka yinnɛ mɛ paam vooti yi nidib kɔbisyuobʋ nɛ pisnaasi nɛ atan ni. nwa kɔbiga pʋʋgin anɛ 37.3% nɛ 3.5%. O tɛŋin la da paas tɛɛns ban pisi nɛ ayi banɛ ka New Patriotic Party da di yaani bɛ Eastern region voot kan pʋʋgin la.

New Patriotic Party da di yaani mɔr kʋgʋs kɔbiga nɛ pisi nɛ anii bɛ parliament of Ghana.

## O mɛŋ vʋʋm
Adu anɛ Kristo nid.

## Gbanvɛɛnsa
Buli language (Ghana)

**Buli**, bɛɛ **Kanjaga**, paas nɛ Gur pianad nam banɛ bɛ Ghana la ni ka banɛ pianadi li bɛ Builsa North District nɛ Builsa South District, linɛ bɛ Upper East Region sʋʋlim. Nidib tusa kɔbisyi pianadi li.

Buli buudi pianad la pʋ yi gbana ni bɛdigʋ walaa ka li kɛ ka li kaa yinnɛ. Pinaad yinnɛ anɛ Chuchuliga, ka banɛ pianad bɛ Ghana yanyaaŋ baba kpie nɛ Navrongo. Pianakaŋa mɔr Kasem li pʋʋgin, lin mɛ paas nɛ Gur pianad banɛ ka ba pianad Upper East Region nɛ Burkina Faso la ni. Chuchuliga pʋ mɔr piana tɛɛgir, bɛɛ piana bila, linɛ kɛ ka li wan Buli. Banɛ gɔsid buudi pianad yela paal ye, Buli wan wʋʋ Konni, buud banɛ ka ba pianadi bɛ Nangurima nɛ Yikpabongo District nam ni la. Linɛ paas yaas, Buli wan Mampruli bɛdigʋ.

## Gbanvɛɛnsa
Bono dialect

**Bono**, ka sieba buon ye **Abron**, **Brong**, bɛɛ Bono kambʋnir, anɛ buudi pianad kanɛ laas nɛ buudi babiga ka li lieb yinnɛ ka ba pianadi bɛ Akan buudi banɛ an Bono dɔɔg dim. Banɛ pianad Bono anɛ wan wʋʋ nidib 1.2 million bɛ Ghana, li kaskas anɛ Bono Region, Bono East Region, ka nidib wan wʋʋ tusa kɔbistan mɛ pianad buud kanɛ bɛ Côte d'Ivoire.

Banɛ gɔsid Kristo biis gbana sɔb yela da sɔb Winaam gbaʋŋ la tiaki yi naasaalin lɛbis Bono kambʋnir ni yʋʋm tusayi nɛ piinɛ ayɔpɔi la ni, ka nyaŋi sɔb nɛ gbana pisi nɛ ayɔpɔi banɛ bɛ Nɔnaar paalig gbaʋŋin la. Ba gbana ye yʋʋm tusayi nɛ pisi nɛ ayɔpɔi ni la ka ba na sɔb Nɔnaar kʋdʋg gbaʋŋ la mɛ naae.

## Lin wan buud sieba
Bono pianad la zamisig tɔi, li laas nɛ Akan buudi piana sieba wan wʋʋ Asante, amaa fʋ yaa yii ba tɛŋin la ka li kɛŋ naalim nɛ piana sieba ka Fante mɛ anɛ piana kanɛ bɛɛ li kɔn. Nidib bɛdigʋ banɛ pianad Bono anɛ banɛ wʋm ka laasid nɛ Asante.

Bono nɛ Wasa anɛ piana banɛ bɛɛ ba kɔn bɛ Akan buudi ni. Bono wan wʋʋ Fante nɛ, li piana banɛ ka nid na tʋasid o tiraani maal siel ka yet ye *bɛ* lɛn kae zinig sieba yaasɛ.

## Gbanvɛɛnsa
Bureau of Ghana Languages

**Bureau of Ghana Languages** lʋgir kanɛ bɛ Ghana gomɛna nuusin gɔsid buudi pianad banɛ bɛ Ghana nɔbigir yela, ba gbana sieba anɛ ba sɔbid gbana dɔlisid buudi nam la ni. Ba yelkpan anɛ buudi piinɛ yinnɛ yela: Akuapem Twi, Asante Twi, Ewe, Mfantse, Ga, Dangme, Nzema, Dagbani, Dagaare, Gonja nɛ Kasem.

Lʋgir la sʋŋid ka nidib zamisid Ghana buudi pianad nam banɛ bɛ Ghana, ka mɛ vɛɛnsidi li yela, ka sɔbid gbana li yela niŋid gbana ni, ka kɛt ka buudi nam la kpɛnɛd gbana ni. Ba mɔr tʋʋma zinig dɔɔd ayi, yinnɛ bɛ Accra ka yinnɛ la mɛ bɛ Tamale.

## Pinilig
Lʋgir la da pinil nɛ yʋʋm tusir, kɔbiswai nɛ pisnu nɛ yinnɛ ni ka ba da buoni li yiiga ye **Vernacular Literature Bureau**, ka yʋʋm tusir, kɔbiswai nɛ pisyɔpɔi nɛ ayɔpɔi ni ka ba tisi li yʋʋr kanɛ ka ti buon zina nwa. Yʋʋm tusir, kɔbiswai nɛ pisnu nɛ anii la ni, ba da tiaki li lɛbis ka li an lʋgir yinnɛ kanɛ paas Ministry of Information. Ba da tiaki li yi Ministry of Information lɛbis Ministry of Education yʋʋm tʋsir, kɔbiswai nɛ pisyuobʋ nɛ atan ni. Lin yi yʋʋm tusir, kɔbiswai nɛ pisnii nɛ awai, Samanpiid nwadig pinilig daar, li da yʋʋn bɛnɛ banɛ gɔsid buudi malima nuusin da dɔlis PNDC wada 238. Bureau of Ghana Languages anɛ gomɛna lʋgir kanɛ tʋʋma an ye ba gɔs tɛŋ la zamisig nɛ malima yela. Li anɛ lʋgir kanɛ bɛɛ li kɔn, bɔzugɔ, anina ka ba sɔbid gbana Ghana buudi kɔnɔb kɔnɔb yisid paalʋ na.

## Gbanvɛɛnsa
Charles Forson

**Charles Forson** (dʋam 12 Vaala 1974) anɛ Ghana nid kanɛ maan politis ka lɛn maan kpikpiŋ. O paas New Patriotic Party (NPP) naadɔɔg ni ka an wadmaani tis Tema Central Constituency bɛ Parliament of Ghana.

## Pinilig nɛ sakur
Forson yit nɛ Taido linɛ bɛ Western Region Ghana sʋʋlim la. O mɔr daadiib gbaʋŋ yi Institute of Professional Studies yʋʋm tusayi nɛ ayɔpɔi Mɔtul nwadig la ni. O da kɛŋ tuoni zamis tuongaadig zamisig bɛ Oxford University Department of Continuing Education yʋʋm tusayi nɛ piinɛ wai, Sigir nwadig la ni. Yʋʋm tusayi nɛ pisi nɛ yinnɛ, Sigsaa nwadig la ni. Yʋʋm tusayi nɛ pisi nɛ yinnɛ, Sigir nwadig la ni, o da paam gbaʋŋ kanɛ an Master's in Business Administration bɛ Accra Business School, banɛ laasi ba mɛŋ nɛ Kwame Nkrumah University of Science and Technology la.

## Tʋʋma
Forson da tʋm daadiib tʋʋma bɛ Voting Technik Motors and Honda Place. O da tʋm daadiib tʋʋma yaasi bɛ Primeland Estates Limited ka da lɛn an Executive Chairman tis Prime Pharmacy Limited. Yʋʋm tusayi nɛ pisi nɛ anaasi vootʋg la ni, ba da vooti tis o ye o kɛŋ Parliament of Ghana dɔlis nɛ New Patriotic Party naadɔɔg la ni, ka o da zieni tis nɛ Tema Central Constituency. Parliament of Ghana pʋʋgin, o paas banɛ gɔsid tʋmtʋmnib nɛ banɛ tʋmi ba tʋʋma paae ba kʋli vʋʋs, ka lɛn an tuongati tis Backbenchers' Business Committee.

## Gbanvɛɛnsa
Charles Omar Nyanor

**Charles Omar Nyanor** (1 Sɛnlʋŋ 1935 – 30 Vaala 2004) da anɛ Ghana nid kanɛ mi daa diib yela, mi politis yela, ka tʋm banki ni, ka mi wada, ka da zien Upper Denkyira constituency nɔba zug. O da paas Parliament of Ghana.

## Pinilig nɛ sakur
Ba da dʋa Charles Omar Nyanor nɛ yʋʋm tusir, kɔbiswai nɛ pistan nɛ anu, Sɛnlʋŋ nwadig la pinilig daar. O da yit nɛ Dunkwa-on-Offin. O da kɛŋ sakur nɛ University College, London nɛ Lincoln's Inn, London, anina ka o paam kasɛta gbaʋŋ kanɛ an Bachelor of Science degree in economics yʋʋm tusir, kɔbiswai nɛ pisyuobʋ nɛ anaasi ni. O da kilim banki ni tʋmtʋm bɛ Institute of Bankers (AIB), London yʋʋm tusir, kɔbiswai nɛ pisyuobʋ nɛ anu ni. O da kilim Barrister-at-Law yʋʋm tusir, kɔbiswai nɛ pisyuobʋ nɛ ayuobʋ ni.

## Politis
Nyanor da lɛb Ghana yʋʋm tusir, kɔbiswai nɛ pisyuobʋ nɛ ayɔpɔi ni, ka da tʋm tʋʋma bɛ National Investment Bank. C.O. , o da kilim Minista kanɛ gɔsid ligidi yela la nyaaŋdɔl Dr. K.A. Busia Gomɛna saŋa, lin da yi yʋʋm tusir, kɔbiswai nɛ pisyuobʋ nɛ awai paae yʋʋm tusir, kɔbiswai nɛ pisyɔpɔi nɛ ayi (Progress Party). On da an minista kanɛ gɔsid ligidi yela la, o da paasi muk ka Merchant Bank kɛn na, ba da mɔr sʋŋiri tis ninbanɛ maan kpikpiŋ.

Ba da vooti tis o ka o kɛŋ Parliament of Ghana yʋʋm tusir, kɔbiswai nɛ piswai nɛ ayuobʋ ni, o naadɔɔg da anɛ New Patriotic Party. Nyanor da lɛn an minista kanɛ gɔsid asʋʋmmɛŋ dim tʋʋma nɔbigir yela bɛ President J.A. Kuffour Gomɛna la ni ka lɛn kɛŋ tuoni an minista kanɛ gɔsid asʋʋmmɛŋ tʋʋma tuon kɛn yela.

On da nan vʋe la, Nana Kwaku Ofori II, Dunkwahene, da ye C.O. Nyanor na die o zinig, o vʋʋsʋg saŋa yaa ti paae. Amaa on da nɔŋ politis la da pʋ bas o suorɛ. O da paal ye lin yela ka o kʋ nyaŋi die Dunkwa-hene naam kʋk la zininɛ.

O da paas wadmaanib Parliament of Ghana. Ba da vooti tis o bɛ yʋʋm tusayi vootʋg la ni, nidib banɛ da vooti tis o da anɛ tusa pisi nɛ ayɔpɔi, kɔbiswai nɛ piswai nɛ anaasi; o da di yaan ka bas o kpia Kwaku Oduro-Bonsu onɛ da zien National Democratic Congress naadɔɔg zug la, nidib tusa piinɛ atan, kɔbistan nɛ pistan nɛ anu da vooti tis o, nɛ Beatrice Buadu onɛ da zien Convention Peoples Party naadɔɔg zug ka nidib kɔbisnii nɛ piswai nɛ yinnɛ vooti tis o, nɛ Apeko-Kow Anderson onɛ da zien National Reform Party naadɔɔg zug ka nidib kɔbisyi nɛ pisnii nɛ awai da vooti tis o, nɛ Kwasi Antoban Joseph onɛ da zieni tis United Ghana Movement ka nidib kɔbiga nɛ pisyuobʋ nɛ ayɔpɔi da vooti tis o la, bama wʋsa da nyaa naam bɛ Upper Denkyira constituency.

## Parliament yiiŋ
Nyanor tʋʋma da anɛ onɛ saan nidib ligidi digilig yela bɛ National Investment Bank, Accra. Asʋʋmmɛŋ lɔɔya, kugraan tis kpɛɛmnam banɛ bɛ SPPC, Bibiani Metal Works, Kowus Motors, Gomɛna tʋʋm sieba ni nɛ asʋʋmmɛŋ tʋʋm sieba ni mɛn

## Vʋʋm nɛ kum
Nyanor da anɛ Methodist Winpʋʋs dɔɔg nid, ka mɔr pʋa nɛ biis. O da bɛnɛ nɛ biela ka kɔɔŋ o nyɔɔr bɛ yʋʋm tusayi nɛ anaasi, Vaala nwadig, dabpistan daar, o da mɔr yʋʋma pisyuobʋ nɛ anii.

## Gbanvɛɛnsa
Chibsah

**Chibsah** anɛ ninsaal yʋʋr. Nidib sieba banɛ mɔr yʋʋr kan anɛ:

* Ibrahim Nuhu Chibsah (dʋam 1952), Ghana politis nwɛɛd
* Raman     Chibsah (dʋam 1993), Ghana bɔɔl nwɛɛd
* Yussif     Chibsah (dʋam 1983), Ghana bɔɔl nwɛɛd

## Gbanvɛɛnsa
Chief Imam of Ghana

**Chief Imam of Ghana** (ka ba lɛn buon ye National Chief Imam bɛɛ Grand Mufti of Ghana, "ka giŋa" an Chief Imam) anɛ onɛ an kpɛɛm tis Mɔɔm pʋʋsʋm Ghana sʋʋlim wʋsa.

## Tʋʋma
Onɛ an kpɛɛm kaŋa wʋsa anɛ onɛ zie Mɔɔm wʋsa nɔba zug tɛŋgbaŋ la pʋʋgin, ka sʋŋid alaastaaba nɛ Winpʋʋs sieba, ka mɛ gɔsid tɛŋ maalig yela.

## Kpɛŋ yela
Nidib pianad ye li nar ka Ghana Gomɛna ye ba dɔlis constitution of Ghana ni tis *Chief Imam* zinig la paŋ; yʋʋm tusayi nɛ piinɛ ayuobʋ, yʋʋm paal nwadig la ni, ba da nan pʋ pinil ye ba gɔsi li yelaa.

## Banɛ an'e
* Osman Nuhu Sharubutu 1993—paae zina

## Gbanvɛɛnsa
Chakali language

**Chakali** anɛ Gur pianad nam banɛ bɛ Ghana la yinnɛ, ka nidib banɛ pianadi li an tʋsa atan nɛ kɔbisnu yela bɛ tɛnkpɛmis banɛ bɛ Wa East District linɛ bɛ Upper West Region. Tɛɛns banɛ pianad Chakali anɛ Tiisa, Sogla, Tousa, Motigu, Ducie, Katua nɛ Gurumbele. Nidib banɛ pianad Chakali la titaam mɛ pianad Wali bɛɛ Bulengi. Sieba ye saŋa na kɛna ka Chakali pianad la kʋ lɛn bɛ yaasɛ, ka nidib banɛ tɛŋ ban ni la yʋʋn na pianad nɛ Wali nɛ Bulengi.

## Gbanvɛɛnsa
Cephas Narh Omenyo

**Cephas Narh Omenyo** anɛ Ghana nid kanɛ mi Winaam gbaʋŋ ka da paas piinɛ ayɔpɔi daani an kpɛɛm tis Presbyterian Church of Ghana lin da yi yʋʋm tusayi nɛ piinɛ ayuobʋ, Mɔtul nwadig ni paae yʋʋm tusayi nɛ piinɛ anii, Mɔtul nwadig la ni.

## Nyɔvʋr pinliig
Omenyo dʋadib anɛ Cephas Tettey Mate Omenyo nɛ Felicia Namo Omenyo. O paas nɛ anu daan, o dʋadib biis piiga la pʋʋgin (dasam ayɔpɔi nɛ pʋasada atan).

## Sakur
Omenyo da pinil sakur nɛ Presbyterian Primary, Middle and Secondary schools bɛ Bechem linɛ bɛ Brong Ahafo Region la. O da naae o sixth-form education in Science bɛ nɛ Sunyani Secondary School.

Omenyo da pinil Winaam gbaʋŋ zamisig nɛ zinig kanɛ ka ba da buon Trinity College (ka yʋʋn buon Trinity Theological Seminary) li yi yʋʋm tusir, kɔbiswai nɛ pisnii nɛ ayi paae yʋʋm tusir, kɔbiswai nɛ pisnii nɛ ayi ni. O da naae University of Ghana ka paam gbaʋŋi bɛ tɛŋgbaŋ nɛ Winpʋʋsʋg yela. O da maal o M.Phil. (Winpʋʋsʋg zamisig) bɛ University of Ghana yʋʋm tusir, kɔbiswai nɛ piswai nɛ anaasi ka maal Ph.D. bɛ University of Utrecht, Netherlands, yʋʋm tusayi nɛ ayi ni.

## Tʋʋma
Ba da tik nuug ye Omenyo pinil o Winaam tʋʋma bɛ Presbyterian Church of Ghana yʋʋm tusir, kɔbiswai nɛ pisnii nɛ anu ni bɛ Teshie ka da maligim paas o paŋ yʋʋm tusir, kɔbiswai nɛ pisnii nɛ ayɔpɔi ni bɛ Unity Congregation, Tamale.

### Tuongaadig
Ba da vooti tis Omenyo ye o an tuongati bɛ Presbyterian Church of Ghana yʋʋm tusayi nɛ piinɛ ayuobʋ, Mɔtul nwadig ni.

Yʋʋm tusayi nɛ piinɛ anii, Mɔtul nwadig la, dabpiinɛ ayɔpɔi daar, Omenyo da pʋ lɛn mɔr o kpɛŋ la yaasɛ ka kpɛŋ la zinig da dig zaalim. Yʋʋm tusayi nɛ piinɛ anii, Mɔtul nwadig dabpisi nɛ atan daar, Joseph Obiri Yeboah Mante kanɛ da an kpɛɛm tis Trinity Theological Seminary dim la ka ba da gaŋ ye o die Omenyo an kpɛɛm kanɛ paas piinɛ anii daan tis Presbyterian Church of Ghana, Akropong-Akuapem.

## Nyɔvʋr
Omenyo pʋa yʋʋri buon Rosekel, o anɛ paan paan. Ba mɔr biribis ayi nɛ bipʋŋ yinnɛ.

## Gbanvɛɛnsa
Christ Apostolic Church International

**Christ Apostolic Church International** anɛ Pentecostal Evangelical Winpʋʋs dɔɔg kanɛ ka ninkanɛ lɛn ka dunia, Apostle Peter Anim kanɛ da pinil Penticostal Ghana sʋʋlim la da mɔri li kɛna. Ba da pinili anɛ nimbanɛ laasid taaba maan winsɔsʋg yʋʋm tusir, kɔbiswai nɛ piinɛ ayɔpɔi ni bɛ Asamankese, li nyaaŋ ka Apostolic Church kpɛɛmnam da siak ye ba paasi ba zug.

## Pinilig
Peter Anim Newman da pinilig o Winaam tʋʋma kanɛ an ye o tieb nidib la bɛ yʋʋm tusir, kɔbiswai nɛ piinɛ ayɔpɔi ni ka o karindɔɔg yʋʋr da an Faith Tabernacle, on da karim gbaʋŋi nyɛ ka Winaam da tieb ninkanɛ mɔr pʋbanas nɛ banas sieba la, o da karimi li yi nɛ gbaʋŋ kanɛ ka Faith Tabernacle USA dim da yis na ka pʋdi li ye *Sword of Spirit* la.

Yʋʋm tusir, kɔbiswai nɛ pistan nɛ yinnɛ ni, Anim da dɔlis o Winpʋʋs dɔɔg Faith Tabernacle ni kɛŋ mɔɔl Winaam labaar Nigeria sʋʋlim, David O. Odubanjo, da buol tʋmtʋmnib banɛ bɛ Apostolic Church of Bradford, ye ba kaae o. Rev George Perfect, tʋmtʋm kanɛ ka Apostolic Church Bradford da tʋm o ye o kɛn Nigeria na la, da dɔl Asamankese linɛ bɛ Ghana la ka bɛ nɛ Faith Tabernacle Winpʋʋs dɔɔg la bakwai ayi. Nɔɔrnaalig da kɛn Perfect nɛ Anim tɛnsʋk na. Anim nɛ o Winpʋʋs dɔɔg dim da siak ya ka dɔl Apostolic Church Bradford dɔlisa. Li da dɔlis nɛ al aka Anim karindɔɔg la yʋʋn kilim The Apostolic Church Gold Coast. Li yʋʋm nyaaŋ ka nidib la da die "Winaam siig kasi sʋʋb". Nidib da nyɛt tiebig, nyalima, faangir bɛdigʋ ka karindɔɔg la kanl paasid saŋa wʋsa.

Ba da yel ye kpɛɛm sɔ naan Bradford na, ka yʋʋm tusir, kɔbiswai nɛ pistan nɛ ayɔpɔi ni: James McKeown da an onɛ ka ba da tʋm o ka o naan UK kɛn Asamankese na.

Karindɔɔg la da nyɛt tiebig hali. McKeown da lu bana ka kɛŋ Europe dim sibiti kanɛ da bɛ Ghana. Ba da tieb o ka o paam laafi. Amaa karindɔɔg la sʋnf da pʋ malis nɛ on da kɛŋ tieb o mɛŋ la, bɔzugʋ, li da gɛɛsi ba paalʋg. Nɔngbanwaar da kɛn na ka karindɔɔg la pʋdig. Banɛ da dɔl McKeown da tiaki ba yʋʋri lɛbis Apostolic Church Bradford ka banɛ da dɔl Anim mɛ yʋʋn da an Christ Apostolic Church.

## Gbanvɛɛnsa
Christian Council of Ghana

**Christian Council of Ghana** (**CCG**) anɛ laasig kanɛ ka karindɔɔg pistan nɛ yinnɛ laasi bɛ Ghana. Nidib banɛ paas la yit nɛ Church of Power World Ministry, Charismatic, Pentecostal, Orthodox, Inside God Christian college, nɛ karindɔɔd sieba.

## Pinlig
Lʋgir la da pinil nɛ yʋʋm tusir, kɔbiswai nɛ pisi nɛ awai, Sawaar nwadig, dabpistan daar. Nɛ karindɔɔd anu banɛ an:

* African Methodist Episcopal (AME),
* Zion Church, English Church Mission (Anglican),
* Evangelical Presbyterian Church, Ghana (ba da buon Ewe Presbyterian Church),
* Presbyterian Church of the Gold Coast (ka ba yʋʋn buon Presbyterian Church of Ghana), nɛ
* Methodist Church Ghana (ka ba ba buon Wesleyan Methodist Church)

Ba da laas nɛ taaba ye ba zien nidib nɔba zugu piana tisi ba.

## Banɛ paas
Ba tias sielnam bɛdigʋ bɛ anina lin pinil sa paae zina. Li yʋʋn mɔr karindɔɔd pisi nɛ Kristo biis laasig lʋga ayi li pʋʋgin.

### Banɛ paas nannanna
# The Methodist Church Ghana
# Presbyterian Church of Ghana
# Evangelical Presbyterian     Church, Ghana
# The Salvation Army
# African Methodist Episcopal     Zion Church
# Christian Methodist Episcopal     Church
# African Methodist Episcopal     Church
# EDEN     Revival Church
# Ghana Baptist Convention
# Evangelical Lutheran Church
# Religious Society of Friends
# Ghana Mennonite     Church
# Greek Orthodox Church
# Christ     Evangelical Mission
# Evangelical Church of Ghana
# Fellowship of Christian Churches
# Restoration Christian Church
# Young Men's Christian Association
# Young Women's Christian Association
# Legon Interdenominational Church
# Anglican Diocese of Accra
# The Luke Society Mission     Inc.
# Ghana Evangelical Convention
# Accra Ridge Church
# Tema Joint Church
# Teshie/Nungua United Church
# Atomic Hills United Church
# Ghana Police Church
# Nigritian Episcopal Church
# Grace Communion International
# Church of power World Ministry
# Inside God Christian college

### Laasa
# World Council of Churches
# All Africa Conference of Churches
# Fellowship of Christian Council in West Africa
# Programme for Christian/Muslim Relations in Africa (PROCMURA)

### Kugraan nam

## Tʋʋm sieba
Laasig la tʋm tʋʋm sieba bɛ Ghana. Ba tʋʋma yinnɛ anɛ ye ba yis nyan kanɛ bɛnɛ nidib banɛ mɔr HIV/AIDS la. Ba da kɛŋ tɛɛns banɛ ni ka HIV/AIDS bɛ bɛdigʋ saali ba. Ba saalig la paan HIV/AIDS yela, nyan kanɛ ka nidib mɔri li pʋʋgin, nɛ nidibi pʋ bɔɔd ye ba laasi ba mɛŋ nɛ banɛ mɔri li la.

Ba mɔr laas sia li pʋʋgin ka ba saan Kristo biis lin nar ye ba zinin nɛ banɛ pʋʋsid pʋʋsʋm kɔnɔb kɔnɔb baanlim siem. Gbanar yinnɛ mɛ da an ye ba saal nidib yelbanɛ bɛ, ban na kɛŋ sakur paae suor ka zaŋi bas ni.

Tɛŋ maalig yela, lʋgir la gɔsid naadɔɔg naanyaadib tʋʋma an siem ka saani ba. Yʋʋm tusayi nɛ anu la ni, ba da bɛlim tɛŋ tuongatib la ye ba gɔsim nɛ tɛŋ maalig yela yiiga, ba lɛn nyɛt saŋa pianad tɛŋ maalig yela kati waae sakur kɛn yela, laafi yela, nɛ nɔŋ yela. Yʋʋm tusayi nɛ piinɛ yinnɛ la ni, ba da kpɛmis banɛ nyaad Ghana naam ye ba da pianad tuk pianad kanɛ na zi zaba na.

## Gbanvɛɛnsa
Christian Kwabena Asante

**Christian Kwabena Asante** anɛ Ghana politis nwɛɛd ka bɛ parliament of Ghana zien nɛ Bia Constituency dim nɔbazug ka o naadɔɔg an National Democratic Congress.

## Pinilig nɛ sakur
Ba da dʋa Christian Kwabena Asante nɛ yʋʋm tusir, kɔbiswai nɛ pisnaasi, Sawaar nwadig, dabpisi nɛ atan daar. O da kɛŋ sakur bɛ Government Training College ka naae o GCE Ordinary Level. O da anɛ paan paan ka nyaan kilim wadmaan.

## Politis
Asante da pinil o politis tʋʋma nɛ yʋʋm tusir, kɔbiswai nɛ piswai nɛ ayi ni, sakan ka o da zie National Democratic Congress (NDC) zugu nyaa naam bɛ Asokwa East constituency yʋʋm tusir, kɔbiswai nɛ piswai nɛ ayi vootʋg la ni. Ba da vooti tis o ka o kpɛnɛ parliament of Ghana yʋʋm tusir, kɔbiswai nɛ piswai nɛ atan, yʋʋm paal nwadig la daba ayɔpɔi daar, on da di yaani bɛ yʋʋm tusir, kɔbiswai nɛ piswai nɛ ayi, Samanpiid nwadig, dabpisi nɛ awai daar vootʋg la. Ba da lɛn vooti tis Asante yʋʋm tusir, kɔbiswai nɛ piswai nɛ ayuobʋ vootʋg la ni, ka o da lɛn zien nɛ tis National Democratic Congress. O da di yaan ka bas Benjamin Armah onɛ mɛ da zieni tis New Patriotic Party la ka nidib tusa pistan nɛ ayɔpɔi, kɔbisyi nɛ pisnu da vooti tis o.

O da die nɛ Michael Coffie Boampong onɛ da an NDC nid la nɔbir.

## Gbanvɛɛnsa
Cooking banana

**Cooking bananas** anɛ kodu buudi sieba banɛ bɛ genus *Musa* ka ba mɔri ba dʋgʋd. Ba yaa pʋ dʋgɛ ba pʋ diti baa ka ba mɛ mɔr saalim. Ba buon cooking bananas sieba ye bɔɔdie bɛɛ *green bananas*. Bɔɔdie anɛ yʋʋr kanɛ ka ba pʋd bɔɔdie mɛŋa la, ka sieba mɛ lɛɛ mɔr *cooking bananas* la dʋgʋd ka li an diib. Bɔɔdie mɛŋa la anɛ banɛ ka ba dʋdʋgidi ba ka ba paas AAB laasig ni, amaa cooking bananas anɛ banɛ k aba kuodi ba mɔri dʋgʋd ka ba paas AAB, AAA, ABB, bɛɛ BBB laasa ni. Ba laas banɛ buon ye *Musa* × *paradisiaca*. Fe'i bananas (*Musa* × *troglodytarum*) banɛ bɛ Pacific Islands la fʋ tɔnɔ sɛnɛ li bɛɛ dʋg, ka ba buoni ba zinis sieba ye zuorin bɔɔdie, baa ban pʋ paas kodu buudi ni la.

## Gbanvɛɛnsa
Christopher Addae

**Christopher Addae** anɛ tuongat ka lɛn maan politis Ghana sʋʋlim, o da kilim wadmaan tis Bibiani-Anhwiaso-Bekwai Constituency linɛ bɛ Western Region Ghana la. Ban da vooti tis o ka o di yaani bɛ yʋʋm tusayi nɛ anii vootʋg ni la.

## Pinilig nɛ sakur
Ba da dʋa Addae nɛ yʋʋm tusir, kɔbiswai nɛ pisyuobʋ nɛ atan, Fulumfug nwadig, dabpisi nɛ anu daar. O yit nɛ Nambro-Sefwi Anhwiaso linɛ bɛ Western Region Ghana. O da paam Master of Arts degree in international affairs yit University of Ghana yʋʋm tusir, kɔbiswai nɛ piswai nɛ ayi la ni.

## Tʋʋma
Addae tʋm tuongaadig tʋʋma. O da an District Chief Executive tis Bibiani-Anhwiaso-Bekwai lin yi yʋʋm tusayi nɛ yinnɛ paae yʋʋm tusayi nɛ anu la ni.

## Politis
Ba da vooti tis Addae ka o kɛŋ Parliament of Ghana yiiga nɛ yʋʋm tusayi nɛ anaasi, Samanpiid nwadig la ni, ban da voot yʋʋm tusayi nɛ anaasi vootʋg la nyaaŋ. O da an wadmaan zie Bibiani-Anhwiaso-Bekwai Constituency linɛ bɛ Western region la dim nɔba zug, ka o naadɔɔg da an New Patriotic Party, nidib banɛ da vooti tis o da anɛ tusapisi nɛ anaasi, kɔbisyi nɛ pisnaasi nɛ yinnɛ, ka banɛ da voot la wʋsa da laas tusapisnaasi nɛ anii, kɔbisyuobʋ nɛ pisi nɛ anaasi bɛɛ o tɛŋin la.

## Bɛilim
Addae mɔr pʋa. O anɛ Kristo nid ka o karindɔɔg an Seventh Day Adventist Church.

## Gbanvɛɛnsa
Comfort Owusu

**Comfort Owusu** (dʋam 28 Vaala 1940) anɛ Ghana nid kanɛ maan politis ka da an wadmaan bɛ Parliament of Ghana tis Mfantsiman East Constituency linɛ bɛ Central Region Ghana sʋʋlim.

## Pinlig nɛ sakur
Ba da dʋa Owusu nɛ yʋʋm tusir, kɔbiswai nɛ pisnaasi la ni bɛ Mfantsiman East linɛ bɛ Central region Ghana sʋʋlim la. O da kɛŋ sakur bɛ Morris School of Hairdressing & Culture anina ka o paam gbaʋŋ kanɛ an Diploma degree in Culture & Beauty.

## Politis
Owusu kilim wadmaan nɔɔra atan bɛ parliament of Ghana. O da pinil politis nwɛɛb nɛ yʋʋm tusir, kɔbiswai nɛ piswai nɛ ayi ni, sankan ka o da kilim wadmaan tis Mfantsiman constituency linɛ bɛ central region la dɔlis National Convention party naadɔɔg la ni. O da lɛn nyaa naam yaas yʋʋm tusir, kɔbiswai nɛ piswai nɛ ayuobʋ nɛ yʋʋm tusayi vootʋg nam la ni, kpɛlim zie nɛ tis Mfantsiman East Constituency dim ka paam naam kuk la dɔlisid National Democratic Congress naadɔɔg ni. O da di yaan ka an wadmaan tis Mfanstiman East constituency nɔɔra atan. Yʋʋm tusayi ni, nidib banɛ da vooti tis o da anɛ tusayɔpɔi, kɔbiga nɛ piiga.

## Tʋʋma
Owusu anɛ onɛ mi vɛnlim tʋʋma ka lɛn an wadmaan kʋdʋg tis Mfantsiman East Constituency linɛ bɛ Central Region Ghana sʋʋlim.

## Nyɔvʋm
Owusu anɛ Kristo nid.

## Gbanvɛɛnsa
Chumburung language

**Chumburung** (Kyongborong, Nchimburu, Nchummuru) anɛ Guang bɛɛ Guan buudi pianad kanɛ ka nidib tusa pisyuobʋ nɛ awai wʋm, titaam anɛ Chumburu buudi kanɛ bɛ Chumburung sʋʋlim bɛ Lake Volta yadagɔbʋg-yatuona Ghana sʋʋlim.

Ban tusa atan pianad nɛ Yeji (Yedji) pianad, lin bɛɛ li kɔn: lin lal nɛ Chumburung pianad gaad Kplang bɛɛ Krache.

## Gbanvɛɛnsa
Albert Bosomtwi-Sam

**Albert Bosomtwi-Sam** dunia bɛllim (25/05/1954—04/08/1998) 1. O da anɛ Ghana Lawyer nɛ pↄlitis nwɛ’ɛd. (1) o da anɛ Ma’asim Tiig (NDC) Na’adↄↄg la nid. Bosomtwi-Sam, da si’iŋ Bosumtwi - Sam & Associates Law Firm bɛ Takoradi dinɛ bɛ Western Region sʋ’ʋlʋm la. (2) Onɛ da wadmaan n tis Sekodi Sʋ’ʋlʋm din da yi 1992 ti paae 1996. (3) Onɛ da an Ma’asim Tiig Na’adↄↄg la kpɛɛm n bɛ Ghana Wadmaanib yir dinɛ paas anaasi republic la. Onɛ mɛ da lɛn an Interior Minister la nyan’adↄl. (3)

## O vʋm pin’lʋg nɛ sakur
Ba da du’a Albert Bosomtwi-Sam nɛ 25/05/1954 la ni, n bɛ Western Region sʋ’ʋlʋm dinɛ bɛ Ghana. O da kɛŋ sakur bɛ Mfantsipim dinɛ bɛ Cape Coast sʋ’ʋlʋm la. Ka on naae anina la ka tↄlisi kɛŋ University of Ghana nɛ Ghana School of Law, ani ka o da naae ka di’e kasɛta gbana dinɛ an Bachelor of Laws nɛ Barrister-at-Law.

## Politiks Bɛllim

## Ba da vↄti kaŋ Albert Bosomtwi-Sam bɛ Ghana vↄt dinɛ da naam 1992 la ni an yiig wadmaan n tis NDC Na’adↄↄg la n bɛ yiiga Ghana republic dinɛ paas anaasi la ni.

## Joseph E. Arbuah onɛ da an wadmaan kʋdʋg n tis Secondi sʋ’ʋlʋm yʋʋma 1979. Bosomtwi-Sam da lɛn zi’enɛ nya’a nɛ Papa Owusu Ankomah onɛ da zi’enɛ tis Wabʋg Na’adↄↄg la (NPP) la ka kↄŋi di. Owusu-Ankomah da mↄri vↄtnam bam 28,802, kↄbiga pʋʋg anɛ 53.80% ka Albert Bosomtwi-Sam mↄr vↄtnam bam 14,990 kↄbiga pʋʋgin anɛ 28.00%, ka Anthony Ackah onɛ da di’enɛ tis People’s National Convention (PNC) Na’adↄↄg la mɛn da mↄr vↄtnam bam 715 kↄbiga pʋʋgin anɛ 1.30%. (4)(5)

## Zimi gba’ab tʋʋma

## Ba da nↄk o yʋ’ʋr n pʋt Zimi gba’ab tʋʋma dinɛ bɛ Sekondi la. Di buonɛ ye, Albert Bosomtwi-Sam Fishing Harbour dinɛ ka Ghana Ports n3 Habour Authority tʋm la. (6)(7)

## O da anɛ Kiristo biig (8)

## Kʋm
Bosomtwi-Sam da kpinɛ nwadis anii la 1998 la ni (1)
Adom Praiz

Adom Praiz anɛ wina'am yʋ'ʋma di'ema la'asʋg kanɛ ka ba maan yʋʋm wʋsa ka li bɛ Ghana, Accra sʋ'ʋlʋm zin'ig kanɛ ka ba buon ye Perez Dome la. Li da pin'ilnɛ yʋʋm 2009 la ni bɛ Accra International Conference Centre ka li anɛ  Adom FM dimɛ yiti maanɛ li.[1][2][3] la'asʋg kaŋa yiti paasi a yʋ'ʋm gaad taaba la'asa banɛ ka ba maan yin nɛ teŋkpɛmis la wʋsa ka mɛ dit ya'an mɛn.[3][4]
Adomako

Adomako bɛɛ Adomakoh anɛ kambʋʋs dʋadib yʋda ka li pin'ili nɛ santinam.  Nidib bɛdigʋ banɛ mɔr yʋʋr bama anɛ:

Albert Adomakoh ( ka ba dʋ'a o 1922–2016), Ghana nid kanɛ gɔsid ligidi yɛla, gɔmma kʋdʋg kanɛ da tʋm  Bank of Ghana la.

Alex Adomako-Mensah ( ka ba dʋ'a o 1962) la, anɛ Ghana na'am li'ad nidi bɛ  Parliament of Ghana.

Daniel Adomako (ka ba dʋ'a o 1979) la, anɛ Ghana sprinter

Daniel Adomako (yʋ'ʋm- yʋ'ʋm) (ka ba dʋ'a o 1991) la, anɛ  Ghana nɛ -Italy dim tʋmtʋm, onɛ da di ban da gɔt onɛ mɔr baŋir Italy teŋin la .

Evans Adomako (ka ba dʋ'a o 1997),  anɛ Ghana bɔɔl nwɛ'ɛd. Yʋda la na tʋn'ɛ bɛ zin'is bɛdigʋ wʋʋ :

R v Adomako, onɛ ka ba dʋ'a o 1994  bɛnɛ House of Lords yɛla la.
Afua Kuma

Ba da du’a Fua Kuma nɛ yʋʋma (1908-1987) o da anɛ Ghana nid onɛ da an Wina’am gbaʋŋ pa’an nↄↄrpʋtɛn’ɛr pʋʋgin.

## '''O bɛllim da an si’em'''
Ba da du’a Afua Kuma nɛ bɛ Obo Kwahu n bɛ Eastern Region n bɛ Ghana. On da an biig la o da ɛɛnti sʋŋ o du’adib pↄↄgin nɛ tʋʋma, nɛ la’akuosimnam ka pʋ ken sakurɛ. La’amnɛ on da nↄbig Presby karimdↄↄgin ka o ba’ la’am da an kpɛɛm karimdↄↄgin la. Din nya’aŋ ka o lↄŋi ken Catholic n pʋ’ʋsid nɛ ba ka nyaan lↄŋgi la’as nɛ Pentecost dim pʋ’ʋsid. (1)

Yɛlsida anɛ ye o da pʋ kɛŋ sakurɛ, amaa la’amnɛ wala, o da mi’ o buudi pian’ad dinɛ an Santial la hali pamm. Nidib bɛdigʋ da mi’ o hali ka di dↄlnɛ o winsↄsʋg nɛ Wina’am yʋʋma ni. (2)(3)

## '''Tʋʋma'''
Afua Kuma (1981). Da tʋmnɛ bɛ Jesus of Deep Forest ni. Asempa Publishers

*Kuma, Afua (1981).* Jesus of the Deep Forest.  Asempa Publishers. .
Agbesi

Agbesi anɛ yʋ'ʋr. Nidib banɛ mɔr yʋ'ʋr kaŋa buudi anɛ:

Alfred Kwame Agbesi (1955–2025), Ghana wadmaan nɛ gɔmma na'am li'ad. 

Nelson Agbesi (1939–2016), Ghana sariakat nɛ gɔmma na'am li'ad. 

Alfred Agbesi Woyome (ba dʋ'a o nɛ 1965),  Ghana niŋkanɛ an' kpikpiŋkpin.
Adiyiah

Adiyiah is a Ghana nidib dʋadib yʋda. surname. Nidib banɛ mɛ mɔr yʋ'ʋr kaŋa buudi anɛ:

Dominic Adiyiah (ka ba dʋ'a o 1989), Ghana bɔɔl nwɛ'ɛd 

Richard Akuoko Adiyiah (1955–2022), Ghana gɔmma na'am li'ad.
Agyare Koi Larbi

Agyare Koi Larbi (ka ba dʋ'a o 26 Burinya, 1949) la da anɛ Ghana na'am li'adi kɛŋ parlimɛnt nɔɔra ayi nɛ atan ya'as hali nɛ nɔɔra anaasi bɛ Ghana kpɛla.[1][2]o da anɛ Akropong constituency la Mp zin'ig kanɛ ka ba ye  Akuapem North Constituency la, ka li bɛof  eastern region kanɛ bɛ  Ghana la.[3] Larbi da lɛn anɛ Mp kanɛ gɔsid sakur bɛɛ kariŋ yɛla kpɛɛm.[4] o da kpinɛ  Accra yʋʋm, 10 November, 2008 la.[5
Addo (surname)

Addo anɛ Ghana nidib dʋadib yʋda .[1] Nidib bɛdigʋ banɛ mɔr yʋʋr kaŋa bɛ buudi bama (Asante, Ga nɛ Akuapim ) dim pian'ad la ni anɛ:

Aaron Addo Dankwah (ka ba dʋ'a o 1993), o anɛ Ghana dim bɔɔl nwɛ'ɛd. 

Adeline Akufo-Addo (1917–2004), Nana Akufo-Addo ma kanɛ aan

Addoquaye Addo (ka ba dʋ'a o 1985)la anɛ Ghana bɔɔl nwɛ'ɛd 

Charles Addo Odametey (1937–2006), Ghana bɔɔl nwɛ'ɛd

Daniel Addo ( ka ba dʋ'a o 1976), Ghana bɔɔl nwɛ'ɛd

Daniel Addo (ka ba dʋ'a o 1987), Ghana bɔɔl nwɛ'ɛd

Daniel Addo (Laŋima), Ghana dim laŋima nɛ gɔmma na'am li'ad 

Daniel Ashley Addo (born 1989), Ghana bɔɔl nwɛ'ɛd  

David Addo (ka ba dʋ'a o 1983), Ghana bɔɔl nwɛ'ɛd

D. K. Addo, Ghana laŋima tʋmtʋm kpɛɛm 

Ebenezer Kwadwo Teye Addo, Ghana gɔmma na'am li'ad 

Edmund Addo (ka ba dʋ'a o 2000), Ghana bɔɔl nwɛ'ɛd 

Edward Akufo-Addo (1906–1979) wadmaan, gɔmma zugraan kanɛ gaad.

Elijah Amoo Addo (ka ba dʋ'a o 1990), Ghana niŋkanɛ dʋgʋd diib.

Elizabeth Addo (ka ba dʋ'a o 1993), Ghana bɔɔl nwɛ'ɛd.

Emmanuel Nii Akwei Addo (1943–2017), Ghana wadmaan 

Eric Addo (ka ba dʋ'a o 1978), Ghana bɔɔl nwɛ'ɛd 

Farah Weheliye Addo (1935/1940–2008), Somali dim bɔɔl nwɛ'dim kpɛɛm, 

Felix E. Addo (born 1955), Ghana gɔmma nɔbzi'el.

Frimpong Yaw Addo ( 1962), Ghana gɔmma na'am li'ad

G. Bedu-Addo, Ghana laŋima kpɛɛm 

Grace Addo ( 1960), Ghana gɔmma na'am li'ad

Herbert Addo (1951–2017), Ghana dim bɔɔl nwɛ'ɛdib kpɛɛm.

Irene Naa Torshie Addo (born 1970), Ghana gɔmma na'am li'ad.

Ishmael Addo (ka ba dʋ'a o 1982), Ghana dim bɔɔl nwɛ'ɛd

Joan Anim-Addo, Grenadia dim niŋkanɛ tisid sɛnlʋŋ. 

Joe Addo (1971), Ghana bɔɔl nwɛ'ɛd

Joseph Addo (1990) bɔɔl nwɛ'ɛd, 

Josephine Hilda Addo, Ghana gɔmma na'am li'ad.

Joyce Bamford-Addo (ka ba dʋ'a o 1937), Ghana dim sariakat nɛ gɔmma na'am li'ad. 

J. S. Addo, Ghana niŋkanɛ gɔsid gɛligir yɛla.

Julius Sarkodee-Addo (1908–1972), Ghana sariakat 

Kwaku Sakyi-Addo, Ghana labaya mɔɔn- mɔɔn. 

Kwakye Addo (1951), Ghana na'am li'ad.

Kwame Addo-Kufuor (1940), Ghana na'am li'ad 

Marylyn Addo (ka ba dʋ'a o 1970), German dim virologist.

Mercy Bampo Addo, Ghana nid.

Nana Akua Addo, Ghana niŋkanɛ zaŋidi o mɛŋi pa'an on an si'em.

Nana Akufo-Addo (1944), Ghana Wadmaan nɛ gɔmma na'am li'ad 

Osman Addo (ka ba dʋ'a o 2004)la, anɛ Danish bɔɔl nwɛ'ɛd.

Otto Addo (ka ba dʋ'a o1975), Ghana nɛ Germany bɔɔl nwɛ'ɛd 

Paul Addo (ka ba dʋ'a o 1990), Ghana bɔɔl nwɛ'ɛd 

Ransford Addo (ka ba dʋ'a o 1983), Ghana bɔɔl nwɛ'ɛd. 

Rebecca Akufo-Addo (ka ba dʋ'a o 1951), Ghana ninta'ar kanɛ mɔr yʋ'ʋsʋŋ.

Simon Addo (ka ba dʋ'a o 1974)la anɛ  Ghana dim bɔɔl nwɛ'ɛd.
Adade

**Ba da du’a Daniel Adade nɛ** (04/04/ 1995) o anɛ Gaana bↄↄl nwɛ’ɛd onɛ nwɛ’ɛd tuon zi’esim (1)

## On da pin’il si’em
Ba da du’a Daniel Adade nɛ 04/04/ 1995, n bɛ Ankara tempuugin, linɛ bɛ Gaana. Daniel Adade da si’iŋi nwɛ’ɛd nɛ bↄↄl la’asʋg linɛ buon ye Saturn F.C, Yʋʋma 2007 nɛ 2008, o da nwɛ’ɛdnɛ nwɛ’ɛb linɛ paas pʋdʋgʋr ayi la ni.(1)(2)

Yʋʋma 2008 la ni, ka o da bas Saturn ka kɛŋi la’ali nwɛ’ɛd nɛ Accra Rangers n bɛ pʋdʋgʋr linɛ paas ayi la ni, n bɛ anina hali ti paae yʋʋma 2010 la ni. Yʋʋma 2010 la ni, ka o naanɛ anina n tik nu’ug n lↄŋi kɛŋ nwɛ’ɛd nɛ Istanbul F.C dim, o da bɛnɛ anina n ti paae 2014. Ka yii anina kɛŋ CSV Bochum. (3)(4)

## ON DA Bɛ Dreams F.C.
Yʋʋma 2016 la ni, ka o yii tↄↄm kɛn tik nu’ug ye o nwɛ’ɛ tis Dreams ka yʋʋm kanna da aa o yiiga saŋa linɛ ka o da nwɛ’ Ghana Premier League. (4)(5)(1)

## ON DA Bɛ East Timor
Yʋʋma 2016 la ni, ka Adade bas Africa ka yii kɛŋ na’asaa teŋ linɛ an Asia ya-nya’aŋ. (1)(6)

Yiiga bↄↄl la’asʋg linɛ ka Adade nwɛ’ɛdii tisid n bɛ Timorese da an Zebra Baucau linɛ da bɛ tempʋʋg kanɛ buon ye Baucau la ni. O mɛ da lɛn nwɛ’ tis Karketu Dili, li da kɛ ka o paam suor hali yʋʋma 2016 nɛ 2017 la ni (7). Yʋʋma 2018 ka o tuligi lɛb o teŋina ye o kena sʋŋ o bↄↄl nwɛ’ɛb la’asʋg linɛ buon ye Dreams banɛ da pʋn dɛŋim nↄk o la. (1)

O da lɛn lɛb Timor na ye o nwɛ’ Liga Futebol Amadora naae nɛ Assalam bↄↄl nwɛ’ɛb la’asʋg dim. O mi’ilim nwɛ’ɛb nɛ on da dit goos nam si’em da kɛ ka bↄↄl la’asʋg gʋn-gʋn banɛ da bɛ Timorese la nini da kpɛn’ o. (8)(1)

O mi’ilim nwɛ’ɛb nɛ on da dit goos nam si’em da sʋŋ ya ka Assalam dim da di yiiga yʋʋma 2018 LFA Segunda la ni ka li da sʋŋ ka ba tↄlisi paae Liga Futebol Amadora Primera Divisao.(9)(10)(1)

Yʋʋma 2019 la, onɛ da an onɛ di gↄↄs n gaad sↄ’ wʋsa n da bɛ 2019 LFA Primera la ni. Ba nwɛ’ɛnɛ nwɛ’ɛbnam ban piin anaasi 14 ka o di gↄↄ nam ban piin ayi 12 n tis Assalam bↄↄl la’asʋg dim.

Yʋʋma 2020 la ni, ka o la’al nɛ Lalenok United dimi ye ba nwɛ’ ka gʋr 2020 AFC CUP la. (11)(10)(1)(12) Daniel da di gↄↄl mita ayi pʋʋgʋn ba yiiga nwɛ’ɛb ni banɛ PSM Makassar A-diya’an n tↄlis nwɛ’ɛb la ni. Amaa la’am nɛ wala li naar wʋsa, ba da di Lalenok 2-7.  

La’amnɛ on da nwɛ’ɛdi tisid Lalenok la, Daniel o da di ya’and 2020 copa FFTL nya’anb la, ba da nwɛ’ɛnɛ kɛn paae linɛ an panɛtis dinɛ da kɛ ka ba di ya’an nɛ gↄↄ nam 2-1 banɛ SLB Laulara dimi da nwɛ’ɛd la. (1) o da kɛna an on di gↄↄ nam hali gaad sↄ’ wʋsa bɛ Primeira Divisão la ni. On nɛ Lalenok ban da nwɛ’ league linɛ paas ayi la.

Yʋʋma 2025 la ni, ka o lɛb Timor-Leste, n kɛŋi la’al nɛ Karketu Dili, ani ka o da di ya’an bɛ Liga Futebol n bɛ Timor-Leste Primeira Disiisao la ni.

## Persipal Palu
Yʋʋma 2025 nwadis anii  la ni, ka o tik nu’ug ye o nwɛ’ tis Indonesian bↄↄl nwɛ’ɛb lʋgʋr Persipal Palu.(13)
Adowa dance

## '''Adowa Wa’a-wa’adib ye’ Kente fuud'''
Adowa anɛ Kambʋmis wa’a kpɛŋ linɛ bɛ Ghana, ba taa wa’adi li hali ba buudi malima win, wʋʋ, tig ani, kʋya ni, pu’adiir malima, nɛ ba di’ema nam banɛ bɛ wʋsa ni.

Adowa pa’an zanbina hali linɛ bigisid yɛla bɛdigʋ dↄl nɛ ban lↄbidi ba nu’us nɛ ba nↄba si’em. Di’ema nam bɛɛ tiga la mↄr wa’ab la nu’us lↄbʋg kↄn’ↄb-kↄn’ↄb linɛ mↄr gbin tisid nidib la. Li ya’a anɛ pu’adir ni, bɛɛ na’am diisʋgʋn, wa’ab la zanbina bigisid sʋmalisim, ka li ya’a anɛ kʋʋrin mɛnɛ, wa’ab la zanbina bigisidnɛ sunsa’an. (1)(2) Adowa wa’ab nii, ba mↄr onɛ an yʋʋma tuongat, banɛ siakid mɛ bɛ, ka banɛ mɛ nwɛ’ɛd giŋaya mɛ dↄl. yʋʋm-yʋʋmnib nɛ banɛ siakid la taa anɛ pu’a kpɛɛmnam, banɛ yʋʋmmɛ nwɛ’ɛd nu’usi bɛɛ lʋmir n dↄl. (1)

## '''Wa’ab la kɛn si’em'''
Adowa wa’awa’adib mↄr zanbina pian’ad linɛ mↄr nu’us lↄbʋg kↄn’ↄb-kↄn’ↄb linɛ bigisidi ba mɛŋ yɛla. Niŋgbina lↄbʋg bama dↄlnɛ nɛ fubanɛ ka ba nↄki lↄ’ ba nu’us la ni.(1) Adowa wa’abinɛ, wa’awa’adib la mↄri ba nu’us nɛ ba nↄba wa’ad. Kɛŋ linɛ bɛ li kↄn’ bɛ wa’ab nwa pʋʋgʋn. Yiiga, wa’ad-wa’ad la nar ye o dam nɛ paŋ ka nyaan tʋd o nↄb datiʋŋ tuon. Wa’ab la nii, wa’ad-wa’ad la na maal ania ye on nɛ onɛ nwɛ’ɛd giŋaar la pian’ad bɛɛ sↄnsid nɛ taaba dinɛ ka sↄ’ kʋ baŋi. (3)